**Qytetarët e Kosovës i gëzohen vendimit të Qeverisë për vendosjen e reciprocitetit të targave**

Qytetarët e Kosovës janë gëzuar vendimit të Qeverisë së Kosovës, për vendosjen e reciprocitetit të targave. Kështu ata janë shprehur sot pasi janë pyetur në lidhje me këtë vendim.

Ai tha se, “Ky vendim është shumë i duhur dhe se është dashur që një kohë të gjatë të realizohet, mirëpo qeveritë e kaluara nuk kanë punuar si duhet dhe është dashur të presim kaq vite”.

Qytetarët besojnë se ky vendim do te jetë i përhershëm, kjo mund të ndryshoj vetëm nëse Qeveria e Serbisë e hek reciprocitetin e targave ndaj Kosovës.

“Po unë mendoj se vendimi i Qeverisë do te jetë i përhershëm për arsye se edhe Qeveria e tyre e ka vendosjen e targave ndaj qytetarëve të Kosovës”, u shpreh ai.

“Do të jetë i përhershëm por kjo mund të ndryshoj vetëm nëse Qeveria e Serbisë e hek këtë vendim”, ka thënë ai.

Të pyetur në lidhje me protestën qe është duke u zhvilluar nga protestuesit serbë, mendimi i tyre ishte se protestuesit dikur do ta kuptojnë se ky vendim nuk do të tërhiqet. Sipas tyre serbët në Kosovë janë të lirshëm të lëvizin dhe se nuk po sillen keq me ta.

“Serbët do ta kuptojnë që ky është vendimi i barabartë sepse edhe ata e kanë vendosjen e targave dhe kështu besoj qe nuk do të ketë protesta më”, tha ai.

“Unë nuk po e kuptoj reagimin e tyre se pse ata po sillen në këtë mënyrë, ata janë te lirshëm kudo në Republikën e Kosovës dhe se ky vendim është i dyanshëm” , tha njëri nga qytetarët.

Sipas tij, “Ata nuk po e respektojnë asnjë vendim të Qeverisë kur është fjala për reciprocitet në të gjitha aspektet, ne nuk po sillemi keq me ta por besoj qe do ta kuptojnë me kohë”.

Ndryshe, Qeveria e Kosovës ka thënë se të gjithë shoferët me targa te lëshuara nga Serbia, duhet të paguajnë 5 euro për targa të përkohshme dhe vlefshmëria e tyre është 60 ditë.